Martfű Város Településellátó Szervezete
Martfű

2010. évi beszámoló
A 260-13/2011. iktatószámú levélben rögzítettek alapján az alábbi előterjesztést adjuk:

1. Az ivóvíz-szolgáltatással kapcsolatos feladatok ellátása
Martfű városnak 6 db vízjogi engedéllyel rendelkező kútja van, ebből 2 db tartalékkút, és 4 db kútból történik a vízellátás. Jelenleg 3 db kutat használunk vízkivételre, melyek közül kettő felváltva üzemel, a harmadik a vízigénynek megfelelően üzemel. A szolgáltatott víz minősége jó, a 201/2001. (X. 25.) Korm. rendeletben foglaltak szerint ammónia, nátrium és metán tekintetében haladja meg az előírt határértéket. A szolgáltatott vízben az ammónium koncentrációja - függetlenül a technológiától és a kutak üzemrendjétől – minden esetben meghaladja a határértéket. Az önellenőrzés kapcsán vett vízminták ezt igazolják, problémát okoz a víz nitrit tartalma, melyet folyamatos mosatásokkal, a pangó vizes részek tisztításával igyekszünk csökkenteni, megszüntetni.
A víz tárolása 2 db 250 m3-es térszíni tározóban, valamint 1 db 200 m3-es víztoronyban történik. A kitermelt vizeknek eléggé magas a gáztartalma, így a víztisztítás gáztalanításból áll, melyet 1 db VLV 1200, és 2 db VLV 600 típusú gáztalanító berendezéssel valósítunk meg, továbbá klórgáz adagolás történik a fertőtlenítés céljából.

A kitermelt víz mennyisége csökkenő tendenciát mutat, a 2010-es évben 452.238 m3 vizet termeltünk ki, ebből 249.229 m3 vizet számláztunk ki. A víz kitermelése, kezelése, a fogyasztási pontokhoz történő eljuttatása során keletkezik veszteség, ez az elöregedett, leamortizálódott hálózat, szerelvények, a hálózat mosatások következménye.

A települési ivóvízhálózat hossza 63,3 km, ebből 47,7 km gerincvezeték és 15,6 km bekötővezeték. A hálózat műszaki állapota nagyon elkeserítő, a kora és anyaga tekintetében is. A 2010-es évben 32 db csőtörést javítottunk, ezek többsége anyag hibából adódik, kisebb része kivitelezési jellegű. Üzemzavarok nem jellemzőek, fel vagyunk készülve az esetleges áramkimaradásokra, melyek gondot okozhatnak.

Az ivóvíz hálózatba 3038 db ingatlan van bekötve, ebből 163 db közület található. A vízmérő órák cseréje folyamatosan történik.

A vízmű-telepen 5 személy dolgozik, közülük 1 személy az üzemeltetési csoportvezető, 4 személy vízmű-kezelő. A vízmű-telepi, vízmű-kezelői feladatokat ez a létszám el tudja látni. A feladatok ellátásához szükséges eszközállomány viszonylag megfelelő, azok folyamatosan kiegészítésre kerülnek.
2. Szennyvízelvezetés és tisztítás feladatai
A szennyvíztelep állapota katasztrófálisnak mondható, az ott található berendezések amortizációja nagymértékű, melyhez hozzájárul a szennyvízben keletkező erőteljesen maró hatású gázok összetétele is. Némely berendezés már baleset- és életveszélyes, ezek javítását, cseréjét folyamatosan végezzük, de ez nagy költségeket von maga után, főleg a megfelelő anyagminőség miatt. A szennyvíziszap víztelenítése okoz problémát az iszapcentrifuga meghibásodása miatt, valamint a víztelenített iszap elhelyezését kell az előírásoknak megfelelően kialakítani, mely műtárgy nem épült meg az új szennyvíztisztító építésekor. A szennyvíztelep egységei a rossz állapotuk ellenére viszonylag megfelelően működnek, a telep kapacitását nézve túlterhelt.

A csatornahálózat állapota megfelelőnek mondható, de még sok betoncső található, melyek állapota rossz.

A 2010-es évben 70 db dugulás elhárítása valósult meg, mely dugulások nagymértékben a lakosság figyelmetlenségéből következnek be, a csatornahálózat nem megfelelő használatából adódóan.

A szennyvíztelepről kifolyó szennyvíz mennyiségének mérése a Parshall-csatornában elhelyezett mérőműszerrel történik. A minőségét érintő méréseket az ütemtervnek megfelelő időpontokban (havonta egy mérés) akkreditált laboratórium végzi. A telep a túlterheltségéből, és leamortizált egységeiből, valamint tervezési, így kivitelezési hibából adódóan nem nagyon tudja ellátni a szükséges és elvárt tisztítási hatásfokot, emiatt minden évben szennyvízbírságot kell fizetni a befogadóra mért terhelés végett.

A szennyvíztelep személyi állománya jelenleg 3 fő szennyvíztelep kezelő, mely létszám nem megfelelő, a 24/2007. (VII. 3.) KvVM. rendelet előírásait figyelembe véve. A biztonságos munkavégzéshez, és a munkaügyi előírásoknak megfelelően a személyi állományt bővíteni szükséges. A tárgyi eszközök hiányosak, ezek pótlása folyamatosan történik.
3. Csapadékvíz-elvezető rendszer állapota, karbantartási feladatok ellátása
A csapadékvíz elvezetése a településen csak kis mértékben megoldott. A korábbi, aszályosnak mondható évek miatt a lakosság a meglévő szikkasztó árkok zömét betemette, így azok nem tudják ellátni funkciójukat. Ez sok problémát okoz a lakosságnak, és rajtuk keresztül nekünk is. A meglévő csapadékvíz-elvezető rendszerek megfelelően működnek, az átemelőknél szokott előfordulni probléma, a szivattyúk eltömődése, és esetleges áramkimaradás miatt. Az ingatlanok előtti csapadékcsatornáknál a víz zavartalan lefolyásának biztosítása az ott lakó feladata, az egyéb közterületen található csatornák tisztítását, mélyítését, profil kialakítását mi végezzük.

Sok helyen okoz problémát a csapadékvíz, főleg a terület adottságaiból adódóan, mert a csapadékvíz a területileg legalacsonyabb pontokon gyűlik össze, ezekről a helyekről gravitációs úton nem, vagy nehezen megoldható az elvezetése.
Városi szinten átfogó tervezői felmérésre, engedélyes dokumentációra és költségvetés készítésére, annak ütemezésére van szükség. A kezdeti lépéseket elkezdtük a Tisza lakótelepen.
Kiadások-bevételek
	 
	2010. év előirányzat Vízmű
	2010. év Vízmű     
	2010. év előirányzat

Szennyvíztelep
	2010. év Szennyvíztelep

	Felhalmozási jellegű kiadás
	11420
	1.516
	14408
	6894

	Személyi jellegű kiadások
	18167
	17665
	5480
	5485

	Járulékok
	4496
	5123
	1456
	1375

	Készlet beszerzések
	6190
	5375
	1640
	1689

	Szolgáltatások
	14402
	10869
	11655
	11498

	Különféle dologi kiadások (áfa)
	9840
	7672
	9071
	4777

	Kiadások összesen
	64515
	48220
	43710
	31718

	Bevételek összesen
	77750
	74884
	66388
	66624


A Településellátó Szervezet a Családsegítő Központtal együttműködve a korábbi évek kintlévőségeit adósságkezelésbe bevonja, így lassan sikerül azt csökkenteni. Akiknél ez az út nem járható, végrehajtási eljárást indítunk, ill. vízkorlátozásra szóló felszólítást küldünk ki. Bírósági eljárást 2010. évben 30 fő ellen indítottunk el, 2.564 e Ft értékben. Ebből 6 fő 376 e Ft-ot a fizetési meghagyás kézhezvétele után készpénzben kifizetett. Adósságkezelési eljárás keretén belül 13 fő folyamatosan rendezi tartozását 1.107 e Ft összegben. Munkabérből történő letiltás 5 főnél van folyamatban. 2 főnél korlátoztuk a vízfogyasztást.  A kintlévőségek alakulása a 2. számú mellékletben.
A 2006. év óta befolyt bevétel víz- és csatornadíjakból
	 
	2006.
	2007.
	2008.
	2009.
	2010.

	 
	nettó eFt
	nettó eFt
	nettó eFt
	nettó eFt
	nettó eFt

	Kiszáml.víz( m3)
	271594
	249587
	240246
	260419
	249229

	Vízdíj
	34031
	56625
	56199
	57921
	59707

	Csatornadíj
	24151
	39905
	40413
	42327
	44622

	Vízterhelési díj
	4964
	10486
	7452
	7562
	8138

	Összesen
	63146
	107016
	104064
	107810
	112467


4. Ivóvízminőség-javító program: mi, mikor és mennyiért valósul meg a pályázat keretében. Gesztori feladatok bemutatása
Az Ivóvízminőség-javító program keretében a táblázatban szereplő létesítmények, eszközök, műtárgyak, technológia valósul meg, mindösszesen 198 M Ft értékben, melyből 20% (~38 M Ft) fordítható hálózat rekonstrukcióra. A hálózat rekonstrukciója nem csak a vízhálózat cseréjét foglalja magában, hanem a megfelelő mosatási pontok kialakítását, tolózárak beépítését is.

A pályázat 2010. december 23-án került beadásra, 2011. március 02-án formailag befogadásra került. A projekt kezdete 2011. március 01., a projekt befejezése 2013. december 31.

Az Ivóvízminőség-javító program keretén belül a gesztorságot Martfű látja el. A pályázat zavartalan benyújtását, a sikeres kivitelezési munkálatokat, és a Társulásban részt vevő 12 település közötti információ-áramlást, azok összehangolt együttműködését kell hiánytalanul ellátni.

5. Központi irányítás 

A Településellátó Szervezet feladatainak koordinálása, kapcsolattartás az Önkormányzat más intézményeivel. A pénzügy, munkaügy területenkénti közös feladatainak ellátása. Létszám 2010. évben 4 fő, jelenleg 3 fő. A változás oka: 1 fő prémiuméves nyugdíjas lett.
Pénzügy: Az intézmény évenkénti költségvetésének elkészítése, a negyedévenkénti beszámolás teljesítése kis kincstár felé. Az év végi beszámoló adatait alátámasztó leltárok elkészítése. A Településellátó Szervezet beszállítóitól érkező számlák nyilvántartása, ellenőrzése, feladása pénzügyi rendezésre a Hivatal kiskincstára felé. Készpénzellátmány kezelése, nyilvántartása, elszámolása Hivatal kiskincstára felé. Lakbér, táv-hő számlák készítése a Bérlők Házaiban, Garzonban, illetve az Önkormányzati bérlakásokban lakók részére. Kintlévőségek nyilvántartása, esetleges felszólítások kiküldése. Az önkormányzati üdülőt igénybe vevők részére számlázás, azok pénzügyi kezelése, az elfogadott üdülési csekkek nyilvántartása, elszámolása a beváltóhely felé. Az iskolakonyha szolgáltatásáért meleg-étkezési utalvánnyal fizetőktől beszedett utalvány elszámolása beváltóhely felé. Jelentések elkészítése a Nemzeti Adó- és Vámhivatal felé. 
A kintlevőség és a nem fizetés ellenőrzése, kimutatások készítése a szükséges intézkedések megtételéhez 1 fő részmunkaidős állandó létszám biztosítása szükséges és indokolt.
Az orvosok, illetve a saját dolgozóink által használt telefonok költségeinek kiszámlázása. A kiadott bérlemények havonkénti bérleti díjainak, közületi díjainak kiszámlázása.

Munkaügy: A Településellátó Szervezet munkaügyi és bérelszámolási feladatait a Magyar Államkincstár összesíti. Adatokkal történő ellátását a munkaügyi előadó a Településellátó Szervezet dolgozóinak felvételéről, besorolásáról, szerződéseikről, béreikről nyilvántartásokat vezet. Az aktuális bérszámfejtésekhez a létszámot, béreket, túlórákat, helyettesítési díjakat lejelenti. Az év közben esedékes elvégzendő munkára megbízási szerződéseket elkészíti, számfejti. Az év végi és év eleji munkáltatói, kifizetői adatszolgáltatásokat a MÁK felé, illetve a dolgozók felé elkészíti.
A Polgármesteri Hivatal által felvehető közfoglalkoztatottak nyilvántartása, munkaidő, létszám jelentése a Munkaügyi Központ felé, MÁK felé. Közfoglalkoztatottak bérszámfejtése, év végi és év eleji munkáltatói, kifizetői adatszolgáltatásokat dolgozók felé is teljesíti.
Központi irányítás bevételei és kiadásai (eFt)
	
	2010. év előirányzat 
	2010. év 

	Felhalmozási jellegű kiadás
	0
	40

	Személyi jellegű kiadások
	11730
	11610

	Járulékok
	3052
	2943

	Készlet beszerzések
	782
	583

	Szolgáltatások
	2730
	2022

	Különféle dologi kiadások (áfa)
	17295
	17995

	Kiadások összesen
	35589
	35193

	Bevételek összesen
	38
	65


6. Önkormányzati ingatlanok karbantartási feladatai
A Településellátó Szervezet kezelésében lévő ingatlanok a következők:

· Bérlők Háza I-II-III.

· Garzon

· Önkormányzati bérlakások

· Mártírok úti Iskola és Sportcsarnok

· Kossuth úti Nyugdíjasklub

· Mentőállomás, Rendőrség épülete

· Központi orvosi rendelő, Gyermekorvosi rendelő

· Vízmű-telep, ivóvíz kutak

· Szennyvíztelep
· Buszpályaudvar, a tér- és közvilágítási berendezések állapotának ellenőrzése, karbantartása, E.ON Kft-vel történő kapcsolattartás.
A fenti ingatlanok karbantartási feladatait, bérleményei kiadásának előkészítését látja el az intézmény. Az ezzel kapcsolatos teendők ellátására a létszám 9 fő. A létszám összetétele 2 fő asztalos, 2 fő festő, 2 fő villanyszerelő, egyikük anyagbeszerző is, 1 fő kazán és fűtésszerelő, 1 fő nehézgép vezető, 1 fő telepvezető. A kőműves munkák ellátására alkalmazott 1 fő 2010. évben nyugdíjba vonult. Helyének betöltése képviselő testületi döntés. Az Önkormányzat egyéb intézményeinek ingatlan karbantartásának igényét előzetes egyeztetés után, az elvégzendő munka anyagigényét a mindenkori intézmény részére kiállítva végzi el.
A karbantartó műhely felszereltsége jó, a folyamatos munka igénye, illetve a mindenkori költségvetési keret alapján történik új szerszámok, gépek beszerzése.
Bevételek és kiadások (eFt)
	
	2010. év előirányzat Karbantartó műhely
	2010. év Karbantartó műhely    

	Felhalmozási jellegű kiadás
	0
	188

	Személyi jellegű kiadások
	18999
	18767

	Járulékok
	4581
	4057

	Készlet beszerzések
	3315
	3959

	Szolgáltatások
	3210
	2731

	Különféle dologi kiadások (áfa)
	2636
	3222

	Kiadások összesen
	32741
	32924

	Bevételek összesen
	375
	223


7. Egészségügyi szakfeladatok

Az egészségügyi ellátással kapcsolatos feladatokat külön előirányzat keretében a Településellátó Szervezet végzi a Polgármesteri Hivatallal történt megállapodás alapján. A központi orvosi rendelő épületét a házi orvosi szolgálatot adó orvosok, illetve a magánrendelést adó szakorvosok bérlik. A számlázás havonta történik, megállapodások alapján. A Településellátó Szervezet biztosítja az épület megfelelő állapotát és a meglévő orvosi felszereléseket. A gyermekorvosi rendelő, amelyet a két gyermekorvosi körzetet ellátó orvosok, illetve a védőnői szolgálat oszt meg egymás között, ugyanúgy működik. A MEP által finanszírozott tevékenységekre (Védőnői szolgálat, Iskola egészségügyi ellátás, az egyik gyermekorvosi körzet ellátása) költhető összegeket a Településellátó Szervezet képviselő testületi döntés alapján költségvetési forrásból egészíti ki. A foglalkoztatott létszám 2 fő közalkalmazott védőnő, egyikük 2010. évben szülési szabadságra ment. Helyettesítésére 1 fő védőnő megbízási szerződéssel került alkalmazásra. Az egészségügyi tevékenységekre kiadott összegek 2010. évre a 3. sz. mellékletben láthatóak.
8. Köztisztasági tevékenység, parkfenntartás, kertészet
A Településellátó Szervezet ezt a tevékenységét jelenleg 4 fő közalkalmazottal végzi. Fő feladatuk a Város közterületeinek fűnyírása, vízelvezető árkok tisztántartása, télen csúszásmentesítése. Az utcákon elhelyezett hulladéktárolók ürítése, a hulladékok elszállítása a központi gyűjtőhelyre. Rendezvényeken a helyszín berendezése. Az ezekhez a munkákhoz szükséges felszerelés minden évben pótlásra, karbantartásra szorul, ami azonban igen behatárolt a szűkös költségvetési keretek miatt. A nagy mennyiségű munka elvégzéséhez évek óta, de különösen 2010. évben közcélú foglalkoztatottakat vehettünk fel a Polgármesteri Hivatal közreműködésével. Azonban az alkalmazásuk miatti konfliktusok rendezése, az eszközök kezelése, használata elég problémás. Sajnos észrevehetően több karbantartással jár így a fűnyírás.
A közterületi munkálatokhoz szükséges a Multikar kisteherautó folyamatos munkavégzése, amely egyre nagyobb pénzügyi terhet jelent. Az 1975. év óta működő jármű minden alkatrésze cserére, felújításra szorulna. 

A közterületek mellett elvégzett bér-fűnyírás, sövény-nyírás, hó eltakarítás kismértékű bevételt jelent.
Bevételek és kiadások (eFt)
	
	2010. év előirányzat Közterületfenntartás
	2010. év Közterületfenntartás     

	Felhalmozási jellegű kiadás
	1100
	580

	Személyi jellegű kiadások
	8016
	7344

	Járulékok
	2156
	1837

	Készlet beszerzések
	7420
	10318

	Szolgáltatások
	4020
	4810

	Különféle dologi kiadások (áfa)
	3223
	3954

	Kiadások összesen
	25935
	28843

	Bevételek összesen
	750
	365


9. Közvilágítás

A Településellátó Szervezet kezelésébe került, a Város közvilágításának költségein belül, a Városháza térvilágítása, a Munkácsy út 110. térvilágítás, a közlekedési lámpák világítása (gyalogátkelőhely). Az ezekhez kapcsolódó karbantartási költség nem magas, az energiatakarékosság miatti többlet kiadások megtérülnek.
Kiadások (eFt)
	
	2010. év előirányzat 
	2010. év      

	Készlet beszerzések
	120
	53

	Szolgáltatások
	15300
	14195

	Különféle dologi kiadások (áfa)
	3855
	3540

	Kiadások összesen
	19275
	17788


10. Gyermekétkeztetés
Az iskolakonyha a 2010. júniusi átvétel után a Településellátó Szervezet kezelésébe került. Testületi döntésre 5 fő közalkalmazott került felvételre, 2 fő szakács, 1 fő konyhalány, 1 fő élelmezés vezető, 1 fő számlázó, 2010. október hónapban kiegészülve 1 fő gyesről visszatért konyhalánnyal. A konyha állandó létszáma 11-12 fő, amely a 2010. évben működő rendszer szerint közcélú foglalkoztatásból került kiegészítésre. 2010. december végén döntött a testület 4 fő állandó közalkalmazott felvételéről, így a 2011. évi közfoglalkoztatás rendszere miatt a konyha létszámellátása nem került veszélybe. Néhány más költségvetési intézménynél is kialakult létszámhiány miatt a TESZ állományába került még felvételre 6 fő közalkalmazott a képviselő testületi döntés szerint. Az átadás-átvétel alkalmával a szakértői felmérések szerint teljes átalakítás és felújítás vált szükségessé. A konyha teljes felszerelése, eszközei néhány kivétellel nem maradtak meg, azokat a Süllős és Süllős Kft megvásárolta és az átadás után elvitte. Mindezek hatására a képviselő testület megszavazta a Településellátó Szervezet részére a pótelőirányzatot a költségek fedezetére. Az augusztus végi átadás óta üzemelő iskolakonyha bevételei és ráfordításai a következők (adatok: 1000 Ft-ban):   

	
	2010. év előirányzat
	2010. év

	Felhalmozási jellegű kiadás
	17.282
	18.475

	Személyi jellegű kiadások
	3.216
	2.554

	Járulékok
	808
	689

	Készlet beszerzések
	14.600
	19.636

	Szolgáltatások
	1.860
	1.314

	Különféle dologi kiadások (áfa)
	5.661
	4.956

	Kiadások összesen
	43.427
	47.624

	Bevételek összesen
	
	11.613


Az ebédet igénybe vevők létszáma a következőképpen alakult: 2010. év júniusi zárás: 550 fő, 2010. év végi ebédelő diák, oktató, nevelő, külső étkező 680 fő és 714 fő között van. A konyha 850 fő ellátására kapott engedélyt.
A bevételek nem tartalmazzák a rendszeres gyermekvédelmi támogatás összegeit 6.640 e Ft-ot, ill. a képviselő testület által a Süllős és Süllős Kft-nek megszavazott rezsi kiegészítéseket, amely a 2010. év végi kiszámlázott díjak szerint kb. 8,8 millió Ft. A konyha bevétele így összesen 27.053 e Ft. 

A kiadások közül a felhalmozási jellegűekből 18.475 e Ft, ill. a készlet beszerzésből 3.300 e Ft egyszeri, 2010. évi kiadás. A rendszeres kiadások összege így 25.849 e Ft. 

11. Bérlemények
A Településellátó Szervezet kezelésében működik a Bérlők Háza I-II-III., a vendéglakás, illetve a Garzon is. Ide tartozik még a 27 db önkormányzati bérlakás is. A foglalkoztatott létszám 2 fő közalkalmazott, 1 fő gondnok, 1 fő takarító. A takarítási többletmunkát közfoglalkoztatással tudjuk megoldani. A kiszámlázott lakbéreket itt nem kiküldött csekken kérjük befizetni, hanem a gondnoknál kell készpénzben kiegyenlíteni. Így, a személyes kapcsolat fenntartásával lehetséges sok lakótól beszedni a lakbért. Lakbérbevételeinknél, hasonlóan a vízdíj bevételekhez, a Családsegítő Központ segítségével sikerül a többéves kintlévőségeket csökkenteni (2. sz. melléklet). A kiszámlázott és befolyt bevételek a következők:

	
	2009. év
	2010. előirányzat
	2010. év
	% előző évhez

	Kiszámlázott bevétel (eFt)
	21.071
	24.700
	21.476
	101,1

	Befolyt bevétel (eFt)
	21.492
	24.700
	25.359
	118,0


A Bérlők Háza II. és III. sz. épületében és a Garzonban lakók száma, az épületek ráfordításai, bevételei:(adatok: eFt)

	
	Lakott bérlemény
	Lakbér bevételek
	Ráfordítások

	
	2009
	2010
	2009
	2010
	2009
	2010

	Bérlők Háza I.
	-
	-
	230
	1.313
	-
	119

	Bérlők Háza II.
	28
	26
	8.551
	8.533
	17.278
	15.800

	Bérlők Háza III.+vendéglakás
	37
	32
	8.487
	10.780
	9.959
	9.514

	Garzon
	28
	26
	1.725
	2.006
	3.327
	2.685

	Önkormányzati bérlakás
	26
	25
	2.499
	2.727
	994
	970

	Összesen
	
	
	21.492
	25.354
	31.558
	29.088


A Bérlők Háza II-III-ban, a Garzonban lakbéremelés 2010. évben nem volt. Az előbbiekben 14.000 -, ill. 28.000 Ft a szoba bérleti díja, a Garzonban 184 Ft/m2, lakásonként 6.000-8.000 Ft. Az önkormányzati bérlakásokban 2010. január 1-től lakbéremelés történt, a lakbér 147 Ft/m2 –ről 162 Ft/m2-re emelkedett. 

A Ságvári úti vendéglakásban 141 éjszakát töltöttek el, ami 352.500 Ft bevételt jelent. Lakói főként a Martfűn dolgoztató építőipari cégek munkatársai. De megszálltak már kiránduló családok is és sportolók is 2010. év nyarán.
A Bérlők Háza III. épületében lévő mosoda helyisége néhány éve még üzemszerűen működött, azonban gazdaságtalansága miatt már csak a Bérlők Házában lakók ágyneműjét tisztítják. Az ott lévő gépek igen elavultak, javításuk még lehetséges, de már nem alkalmasak vállalkozás-szerűen funkcionálni.
12.  Önkormányzati üdülő - Bélatelep

Az önkormányzati üdülő kezelése, üdülési díjak beszedése szintén a Településellátó Szervezet feladata. Az üdülő kihasználtsága 2010. évben jó volt, szabad üdülési idő a nyári főszezonban nem maradt. Természetesen az intézmények saját dolgozói kedvezményesen üdülhettek. Az előző évhez képest kevesebb olyan csoport jutott le a Balatonhoz, akiknek nem kellett a térítést megfizetni. Az üdülőben 2010. évben 285 fő üdült 1283 vendégéjszakát eltöltve. Az üdülési kedvezmény, ill. a 2010. évtől elfogadható üdülési csekkek hatására a bevételek és ráfordítások a következőképpen alakultak (adatok 1000 Ft-ban): 

	
	2010. előirányzat
	2010. év

	Felhalmozási jellegű ráfordítások
	720
	720

	Dologi kiadások
	1.539
	1.353

	Személyi jellegű kifizetések
	441
	441

	Járulékok
	119
	107

	Kiadások összesen
	2.819
	2.621

	Bevételek
	1.063
	1.380


A felhalmozási jellegű kiadások 720 e Ft-os összege az üdülő szoba falainak a szigetelése, amelyre a visszajelzések alapján igencsak szükség volt. 

13. Sportlétesítmények

A Településellátó Szervezet kezelésében van a Sportpálya és sportöltöző, illetve a Mártírok út iskola és Sportcsarnok. A Sportpályát a Városi Sportegyesület használja, a fenntartásával kapcsolatos kiadások azonban a TESZ-t terhelik. 

A Mártírok úti Sportcsarnok épületét az általános iskola, a Városi Sportegyesület és a női-, férfi kézilabda csapat is használja. Térítéssel vehetik igénybe körmérkőzéses kispályás labdarúgásra. A Sportcsarnok gondnoki feladatait 1 fő megbízási szerződéssel látja el, minden év szeptember 1-től következő év május 31-ig.
Az iskolaépület egy része szintén bérlemény. Egy kínai bolthelyiség, egy vállalkozás, 2010. december hónaptól egy konditerem bérel területeket. A központi részben 2009. évben berendezésre került egy szociális foglalkoztató, amelynek üzemeltetése a jogszabályi változások miatt nem kezdődhetett el a vállalkozó részéről. A bérleményért megállapodás szerint bérleti díjat nem számlázunk, csak a felmerülő víz- és villanyhasználatért a Szolnoki Kistérségi Többcélú Társaságnak.
Bevételek és kiadások (eFt)
	
	2010. év előirányzat Sportcsarnok
	2010. év Sportcsarnok
	2010. év előirányzat Sportpálya
	2010. év Sportpálya

	Felhalmozási jellegű kiadás
	5620
	4191
	0
	0

	Személyi jellegű kiadások
	708
	740
	0
	0

	Járulékok
	179
	200
	0
	0

	Készlet beszerzések
	210
	571
	130
	273

	Szolgáltatások
	7020
	4855
	1190
	900

	Különféle dologi kiadások (áfa)
	1808
	1378
	330
	286

	Kiadások összesen
	15545
	11935
	1650
	1459

	Bevételek összesen
	5700
	4196
	0
	0


14. Közfoglalkoztatás

A munkaügyi központ nyilvántartásából kiközvetített létszám a közfoglalkoztatás keretében dolgozott a Város intézményeinél, közfoglalkoztatási terv keretében. A felvétel a Polgármesteri Hivatalban történt. A felvettek nyilvántartását, az adatszolgáltatást a dolgozó, a Magyar Államkincstár felé a Településellátó Szervezet munkaügyi előadója végezte, végzi jelenleg is.
A ténylegesen felvett és foglalkoztatott létszám, az év közbeni elszámolások és felvételek mellett, 2010. évben 215 fő volt az alábbiakban:


Óvodák, bölcsőde:

  27 fő


Iskolák:


  37 fő


Művelődési Központ:

  19 fő


Családsegítő Központ:
  
    5 fő


Polgármesteri Hivatal:

  10 fő


Településellátó Szervezet:
117 fő


Összesen 


215 fő

A felvettek munkabére, illetve a munkabér járulékok 50 %-a igényelendő összege kb. 140 millió Ft volt. Sajnos, a 2010. évi pályázatok nem adtak lehetőséget a munkaruha és munkaeszközök költségeinek elszámolására. Ezeket a kiadásokat, amelyek a Településellátó Szervezethez felvetteket érintették, a TESZ terhére számoltuk el.

 Martfű, 2011. április
